Diari Oficial de la Generalitat Valenciana


Sumari del DOGV 4006, del 24-05-2001 (2001/4948)

DECRET 91/2001, de 22 de maig, del Govern Valencià, pel qual es cedeix l'ús gratuït, per termini de 10 anys, a l'Ajuntament d'Ontinyent, de l'immoble situat en la partida de la Solana d'aquest terme municipal, conegut com Alberg Perú, per a ser rehabilitat i destinat a alberg juvenil i a la realització d'activitats de turisme rural.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4006

Data del DOGV
:   24-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/4948


Data del document
:   22-05-2001

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Ontinyent
    * propietat immobiliària
    * cultura regional

DECRET 91/2001, de 22 de maig, del Govern Valencià, pel qual es cedeix l'ús gratuït, per termini de 10 anys, a l'Ajuntament d'Ontinyent, de l'immoble situat en la partida de la Solana d'aquest terme municipal, conegut com Alberg Perú, per a ser rehabilitat i destinat a alberg juvenil i a la realització d'activitats de turisme rural. [2001/X4948]
  
Pel Reial Decret 4.099/1982, de 29 de desembre, s'acordà el traspàs a la Generalitat Valenciana dels serveis i institucions i mitjans materials i personals en matèria de cultura.
  
Entre els immobles que es traspassen, enumerats en l'annex de l'esmentat reial decret, apareix el conegut com Alberg Perú que consta en l'Inventari General de Béns i Drets de la Generalitat Valenciana amb el codi A02/46/184/0001, com a bé de domini públic, i correspon a la Conselleria de Cultura i Educació l'exercici de les competències demanials sobre aquest.
  
L'immoble figura inscrit en el Registre de la Propietat d'Ontinyent, en el tom 150, llibre 53, foli 202, finca 6.045, amb la descripció següent:
  
«Rústica, composta d'una casa, assenyalada amb el número 165 de la Solana Alta, i denominada Alberg Perú i amb terres de la seua dotació de 68 àrees, 59 centiàrees. La casa té 418 m² i consta de planta baixa, pis i golfa. Hi ha, així mateix, en la finca un brollador d'aigua. Confronta tota la finca: nord, amb Angela Ureña i José Molla; sud, el Pinatar; est, hereus de Ramón Bordera; i oest, amb el camí assagador».
  
Té servitud de pas, segons nota del Registre.
  
Referència cadastral: parcel·la 50 del polígon 5.
  
L'Ajuntament d'Ontinyent, en sessió plenària del dia 22 de juny de 2000, acordà sol·licitar la cessió gratuïta per termini de 10 anys de l'ús de l'immoble esmentat amb la finalitat de ser rehabilitat, segons l'avantprojecte redactat pel tècnic municipal, a càrrec dels fons propis de l'ajuntament i mitjançant convenis que s'han de subscriure amb escoles taller, per a ser destinat a alberg juvenil i a la realització d'activitats de turisme rural.
  
La Conselleria de Cultura i Educació sol·licità, al seu dia, la desafectació de l'immoble en considerar que mancava d'interés per als fins atribuïts a aquesta conselleria.
  
Els diversos departaments de la Generalitat Valenciana, requerits perquè informen sobre la possible utilització dels immobles, no han manifestat interés per al seu ús concorde amb les competències que tenen atribuïdes.
  
Es considera justificada la utilitat pública i l'interés social del fi per al qual es destinarà l'immoble.
  
D'acord amb allò que estableixen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, així com la disposició addicional cinquena del text legal esmentat, en la redacció que en fa la Llei 8/1995, de 29 de desembre, a proposta del conseller d'Economia, Hisenda i Ocupació, i amb la deliberació prèvia del Govern Valencià, en la reunió del dia 22 de maig de 2001,
  
DECRETE
  
Article 1
  
Desafectar del domini públic de la Generalitat Valenciana l'immoble inventariat amb el codi A02/46894/0001, que a continuació es descriu, situat en la partida de la Solana del terme municipal d'Ontinyent, conegut com Alberg Perú, que queda integrat en el patrimoni privat de la Generalitat Valenciana.
  
Article 2
  
Declarar, als efectes de la seua cessió gratuïta a l'ajuntament d'aquesta població, l'alienabilitat de l'immoble descrit en l'article anterior, inventariat amb el codi A02/46430/0001, que respon a la descripció següent:
  
«Rústica, composta d'una casa, assenyalada amb el número 165 de la Solana alta, i denominada Alberg Perú i amb terres de la seua dotació de 68 àrees, 59 centiàrees. La casa té 418 m² i consta de planta baixa, pis i golfa. Hi ha, així mateix, en la finca un brollador d'aigua. Confronta tota la finca: nord, amb Angela Ureña i José Mollá; sud, el Pinatar; est, hereus de Ramón Bordera; i oest, amb el camí assagador».
  
Figura inscrit en el Registre de la Propietat d'Ontinyent en el tom 150, llibre 53, foli 202, finca 6.045, inscripció 5a.
  
Referència cadastral: 6095106.
  
Article 3
  
Cedir a l'Ajuntament d'Ontinyent l'ús gratuït per termini de 10 anys de l'immoble descrit en l'article 2, amb la finalitat única i exclusiva de procedir a la seua rehabilitació i destinar-lo a alberg juvenil i a la realització d'activitats de turisme rural.
  
L'inici del termini de la cessió començarà des de la subscripció del document on es reflectisca la cessió i acceptació de l'immoble.
  
Article 4
  
La cessió queda subjecta a les condicions següents:
  
- Que l'Ajuntament d'Ontinyent rehabilite l'edifici d'acord amb l'avantprojecte redactat per l'arquitecte municipal Sr. Manuel Ángel del Moral Cariñena, presentat en la Conselleria d'Economia, Hisenda i Ocupació el dia 21 de setembre de 2000. Les obres han d'estar acabades en el termini de 2 anys, comptat a partir de la subscripció del document de cessió corresponent.
  
- Que l'ajuntament cessionari destine únicament i exclusivament l'edifici i el terreny a alberg juvenil i a la realització en aquest d'activitats de turisme rural, durant tot el termini de la cessió.
  
- Que no es llogue ni transmeta per cap títol a favor d'un tercer l'immoble.
  
- Que l'Ajuntament d'Ontinyent mantinga i conserve l'edifici i el terreny adequadament durant tot el termini de la cessió i es faça càrrec de qualsevol de les despeses de conservació i manteniment de l'edifici i terreny, així com del pagament dels impostos que es deriven de l'immoble objecte de cessió durant el termini establit per a aquesta.
  
- Totes les responsabilitats inherents a la construcció de qualsevol ordre tant en el període d'edificació com en el de gaudiment d'allò construït seran a compte del cessionari.
  
Article 5
  
Transcorregut el termini de 10 anys pel qual es cedeix l'immoble o deixades de complir les condicions de la cessió, la possessió revertirà de ple dret a la Generalitat Valenciana, que tindrà dret a percebre de l'Ajuntament d'Ontinyent el valor dels danys i detriments experimentats sobre aquests.
  
En tot cas, la reversió o resolució de la cessió no atorgarà cap dret a indemnització per a l'ajuntament cessionari.
  
Disposició final
  
La Conselleria d'Economia, Hisenda i Ocupació durà a terme els tràmits necessaris per fer efectiu el que disposa el present decret.
  
València, 22 de maig de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,